חוזרים: הכנות, בדיקות וחיטוי ההיכל
אנשי הצוות ושחקני מכבי FOX תל אביב עברו בדיקות לאיתור COVID19, צוות מנורה מבטחים מכין את הבית והקפטן ג'ון דיברתולומיאו חזר לכשירות והחל להתאמן
ראשי · חדשות · חוזרים: הכנות, בדיקות וחיטוי ההיכל
ניקולה וויצ'יץ', יאניס ספרופולוס, אות'לו האנטר ואנג'לו קלויארו הצטרפו לחבריהם ועברו בדיקות לאיתור COVID19, היערכות שיזם והפעיל מועדון הכדורסל מכבי תל אביב כחלק מההכנות לחזרה לפעילות. את הבדיקות עברו גם ג'ון דיברתולומיאו, ג'ייק כהן, עומרי כספי, יובל זוסמן, דני אבדיה, דורי סהר, יונתן אטיאס ועמית אהרוני, כמו גם כל יתר חברי הצוות המקצועי.
בלי קשר לבדיקות הקורונה, הצוות הרפואי של הקבוצה מסר בשורות טובות. הקפטן ג'ון דיברתולומיאו, שסבל מקרע בשריר החזה ועבר ניתוח ותקופת שיקום ארוכה, כשיר וחזר לאימונים, שמתקיימים כרגע ללא מגע. מדובר בחדשות מצוינות עבור הגארד, שעובד קשה כבר חודשים ארוכים כדי להיות מוכן לרגע החזרה למגרשים.
במקביל, החל צוות העובדים של היכל מנורה מבטחים לערוך חיטוי נרחב של המתקן. במקום בוצע ריסוס משמעותי של כל השערים, הדלתות, הידיות, חדרי השירותים, חדר הכושר, חדרי ההלבשה, המעקות וכן הלאה. בנוסף, נערך ניקוי יסודי של המתחם בו עובדים אנשי הצוות המקצועי והשחקנים, כמו גם חיטוי הספסלים המשמשים את השחקנים, המאמנים ועובדי התפעול באולם.
חדש: מארז 4 מסכות מכבי >